PRITARTA

Neringos savivaldybės tarybos

2021 m. balandžio 29 d.

sprendimu Nr. T1-65

**BIUDŽETINĖS ĮSTAIGOS „PASLAUGOS NERINGAI“**

**2020 METŲ VEIKLOS ATASKAITA**

1. **Įstaigos organizacinė veikla.**

Biudžetinė įstaiga „Paslaugos Neringai“ (toliau – Įstaiga) veikia nuo 2017-05-02, reorganizavus savivaldybės įmonę „Neringos butų ūkis“ Neringos savivaldybės tarybos sprendimu Nr. T1-84.

* 1. Įstaigos vidaus administravimas. Neringos savivaldybės tarybos 2019 m. birželio 27 d. sprendimu Nr. T1-112 „Dėl Biudžetinės įstaigos „Paslaugos Neringai“ leistino pareigybių skaičiaus nustatymo“, patvirtintas Įstaigos didžiausias leistinas 228 (dviejų šimtų dvidešimt aštuonių) etatų skaičius.

Įstaigos 2020 metų valdymo struktūra pateikiama schemoje:

Bendrovės organizacinė struktūra atitinka veikos pobūdį, apimtis, pavestų funkcijų vykdymą. 2020 m. gruodžio 31 d. darbuotojų skaičius buvo 125: remonto ir statybos skyriuje – 9, transporto ir mechanizmų skyriuje – 13, patalpų valymo skyriuje – 6, aplinkos tvarkymo skyriuje – 52 (Juodkrantės poskyryje – 17), sargai – 4, ugniagesių-gelbėtojų tarnyboje – 11, elektros ir ženklų ūkio skyriuje – 4, vietinių rinkliavų skyriuje – 15, apskaitos ir biudžeto planavimo skyriuje – 4, administracijoje – 7.

* 1. Vadovo organizacinė veikla. Pavedus Įstaigai atlikti 16 naujų funkcijų, užtikrintas savalaikis naujų ir esamų funkcijų vykdymas. Parengti nauji Įstaigos 2021–2023 metų strateginis ir 2020 metinis veiklos planai. Parengtas profesinės rizikos veiksnių šalinimo ir (ar) mažinimo planas.
  2. Asmeninis tobulėjimas. 2020 m. dalyvauta mokymuose ir seminaruose:
     1. „Finansų politika ir vidaus kontrolė viešajam sektoriui“, 12 val.
     2. „Metiniai pokalbiai“, 6 val.
     3. „Vidaus kontrolės kūrimas ir užtikrinimas viešajam sektoriui“, 6 val.
  3. Projektinė veikla ir bendradarbiavimas. 2020 metais pagal ES–RF plėtros fondo „Bendradarbiavimas abipus sienų“ kvietimą kartu su Rusijos Federacijos „Kuršių nerijos nacionalinio parko „Kuršskaja kosa“ administracija buvo tęsiama projekto „Kuršių nerija kovoja su gaisrais“ veikla.

Užbaigus viešųjų pirkimų procedūras, 2020 metų kovo 30 dieną  Biudžetinė įstaiga „Paslaugos Neringai“ pasirašė sutartį dėl vidutinės klasės gaisrinio automobilio su vienguba kabina įsigijimo Juodkrantės ugniagesių komandai. Sudarytos sutarties su UAB „Šilumos pulsas“ vertė – 134 673,00 Eur.

Siekiant prevenciškai informuoti Kuršių nerijos svečius apie kylančius gaisro pavojus, 2020 m. vasarą buvo išleistos brošiūros, kuriose pateikiama informacija apie saugų elgesį gamtoje, o pastebėjus gaisrą, prašoma nedelsiant informuoti skubiosios pagalbos tarnybų telefono numeriu 112. Brošiūros, parengtos lietuvių, anglų ir rusų kalbomis, buvo dalijamos Alksnynės kontrolės poste, Nidos kultūros ir turizmo informacijos centre „Agila“ bei kitose svečių gausiai lankomose vietose.

Paskutinįjį rugsėjo savaitgalį buvo suorganizuotos dviračių žygis „Du partneriai, du maršrutai – vienas tikslas“, kuriuo buvo siekiama atkreipti visuomenės dėmesį į gaisrų pavojus ir jų sukeliamą žalą, akcentuojant, jog gaisrai neturi sienų bei ribų, todėl bendradarbiavimas abipus sienos – itin svarbus. Žygis alsavo šventės dvasia, nes jo metu taip pat buvo paminėta ir Europos bendradarbiavimo diena bei programos „Interreg“ 30 metų jubiliejus.

Lapkričio 6-ąją Neringoje vyko antrieji projekto „Kuršių nerija: kova su gaisrais“ bendri mokymai, kuriuose dalyvavo ne tik projekto partnerių darbuotojai, bet ir Valstybinių miškų urėdijos Kretingos regioninio padalinio, priešgaisrinės apsaugos, ugniagesių savanorių bei Neringos savivaldybės atstovai. Kadangi Lietuvos ir Rusijos siena vis dar uždaryta dėl COVID-19 pandemijos, mokymai vyko nuotoliniu būdu. Mokymų metu dalyviai gilino teorines žinias darbų saugos srityje, aptarė gelbėjimo darbų vykdymą gamtos nelaimių atvejais bei neutralizuojant pavojingas medžiagas bei skysčius, darbo uždūmintose vietose ypatumus.Po teorinės dalies vyko ir praktiniai užsiėmimai, kuriuose dalyviai turėjo galimybę susipažinti su teisingu išvirtusių medžių pjovimu, suspausto oro kvėpavimo aparatų naudojimu uždūmintose patalpose, pavojingų medžiagų neutralizavimu. Atsižvelgiant į mokymų metu įgytas žinias ir pasidalintą patirtį, bus rengiamas bendrų veiksmų planas, kuris įgalins efektyviau dalintis informacija apie priešgaisrinę situaciją abipus sienos bei numatyti konkrečius partnerių veiksmus Kuršių nerijos gaisro atveju, sustiprinti ugniagesių gebėjimus reaguoti į ekstremalias situacijas ir stichines ar žmogaus sukeltas nelaimes.

* 1. Įstaigoje atliktų auditų ir (ar) patikrinimų rezultatai, rastų trūkumų šalinimas.

2020 m. Įstaigoje nebuvo atlikta auditų.

* 1. Numatomi planai ir prognozės.

Įstaigos tikslai ir uždaviniai bei priemonės ir veiklos jiems įgyvendinti išdėstyti strateginiame ir metiniame veiklos planuose, kurie rengiami ir tvirtinami kasmet. Atsižvelgiant į Įstaigos finansavimą, 2021 metais vykdydami suplanuotas veiklas sieksime tikslų ir uždavinių, numatytų metiniame veiklos plane, įgyvendinimo. Planuojame gerinti Įstaigos techninę bazę ir įsigyti savaeigį vakuuminį šlavimo įrenginį, lengvąjį automobilį ir elektrinį lengvąjį automobilį. Gavus finansavimą – plėsti miesto gatvių apšvietimo tinklą ir įrengti šviestuvus 0,55 km atkarpoje Preilos gatvėje nuo 97 iki 105 namo. Atnaujinti šventinius miesto puošybos elementus pagal savivaldybės administracijos poreikius. Gerinti Įstaigos įvaizdį, atnaujinti Įstaigos interneto svetainę. Analizuoti vykdomų funkcijų ir atliekamų paslaugų kokybės gerinimo priemones, numatyti veiksmus Įstaigos strateginiame ir metiniame veiklos planuose.

1. **Įstaigos veiklos pristatymas ir rodikliai:**
   1. Trumpas Įstaigos pristatymas:

Įstaigos pagrindinė veikla vietinių rinkliavų – įvažiavimo rinkliavos į Neringos savivaldybės administruojamą teritoriją ir rinkliavos už naudojimąsi Savivaldybės tarybos nustatytomis vietomis automobiliams statyti Neringoje – rinkimas, priešgaisrinės tarnybos Juodkrantėje užtikrinimas. Nuo 2019 m. birželio mėn. Neringos savivaldybės direktoriaus įsakymu Nr. V13-384 pavestos vykdyti šios funkcijos: Neringos savivaldybės paplūdimių ir priešpliažio zonų sanitarinis, rankinis, mechanizuotas valymas ir tvarkymas; kelių priežiūros – žiemos tarnybos paslaugų užtikrinimas savivaldybės teritorijoje; takų, gatvių ir šaligatvių, kelių, viešojo transporto objektų bei rekreacinių takų, įskaitant žaliuosius plotus ir krantines, mechaninis ir sanitarinis valymas; parkų, miškų ir kitų želdinių aplinkotvarkos ir priežiūros darbai; gatvių apšvietimo elektros tinklų ir elektros ūkio priežiūra, einamasis remontas ir atnaujinimas; žmonių gelbėjimo paslauga Neringos savivaldybės maudyklose; gatvių važiuojamosios dalies ženklinimo ir kelio ženklų / informacinių stendų priežiūra; važiuojamosios kelio dangos, betoninių trinkelių dangos remontas ir įrengimas; bendruomenės namų Nidoje priežiūra; etnografinių ir civilinių kapinių priežiūra; medinių suolų ant metalinių ir betoninių atramų priežiūra ir remontas; paplūdimių inventoriaus priežiūra ir remontas; vaikų žaidimo aikštelių priežiūra ir remontas; viešųjų stacionarių ir kilnojamųjų tualetų priežiūra; paviršinių lietaus nuotekų tinklų valymas; šventinių renginių aptarnavimas.

2020 metais įvažiavimo į Neringą vietinė rinkliava iki kovo 16 d. rinkta 2-juose postuose, 3-jose kasose, 24 val. per parą, kiekvieną dieną. Prasidėjus COVID-19 pandemijai ir uždarius sienas su Rusijos Federacija, rinkliava buvo renkama tik viename (Alksnynės) poste, 2-jose kasose. Per 2020 metus aptarnauta 322,4 tūkst. klientų. Vietinė rinkliava už naudojimąsi Savivaldybės tarybos nustatytomis vietomis automobiliams statyti Neringoje 2020 metais buvo renkama gegužės 1 – rugsėjo 30 dienomis 6-se automobilių statymo aikštelėse. Birželio mėnesį aikštelę adresu Taikos g. 45 perdavus rangovui, vykdančiam Taikos gatvės rekonstrukciją, rinkliava buvo renkama likusiose 5-se aikštelėse.

Priešgaisrinė gelbėjimo tarnyba 2020 metais į iškvietimus vyko 51 kartą, iš jų į gaisrus gyvenamajame sektoriuje – 5, į gaisrus atviroje vietoje – 12, į gelbėjimo darbus – 5, į kitus darbus – 20 kartų.

Žmonių gelbėjimo paslauga atlikta 6000 m ilgio paplūdimiuose. Gelbėtojų darbas organizuotas 7 gelbėjimo postuose nuo 2020 m. birželio 12 d. iki 2020 m. rugpjūčio 31 d. 2020 m. maudymosi sezonu Baltijos jūroje išgelbėti 9 skendusieji, vienas asmuo nuskendo už saugomo paplūdimio ribų.

Atliktas nuolatinis patalpų valymas šiuose pastatuose: Neringos savivaldybės administracijos pastate, Nidos bendruomenės namuose, Juodkrantės bendruomenės namuose, 14 viešųjų tualetų.

Tvarkytos ir prižiūrėtos viešosios teritorijos: 121 tūkst. m2 šaligatvių, 219 tūkst. m2 važiuojamosios dalies, 109 tūkst. m2 miško takų, 1,04 tūkst. m2 gėlynų, 233 tūkst. m2 vejų. Parengtas Juodkrantės parko želdinių projektas ir pradėtas įgyvendinti I etapas.

Eksploatuotas ir remontuotas Neringos gatvių apšvietimo tinklas: 1938 vnt. šviestuvų, 35,5 km. kabelinės linijos. Užtikrinta gatvių apšvietimo avarinio remonto tarnybos veikla visą parą.

Atlikta darbų pagal atskirus Neringos savivaldybės administracijos prašymus ir pavedimus, atlikti parengiamieji Nidos oro uosto atidarymo darbai, automobilių parkavimui paruošta aikštelė Kuršių g. 2.

* + 1. Darbuotojų skaičius 2020 m. gruodžio 31 d. – 125. Sezoniniams darbams atlikti 2020 metais papildomai priimti 75 darbuotojai.

|  |  |  |  |  |  |
| --- | --- | --- | --- | --- | --- |
| Administracijos darbuotojai ir Apskaitos ir biudžeto planavimo skyriaus darbuotojai (direktorius, direktoriaus pavaduotojas, specialistas, referentas-archyvaras, saugos ir kokybės vadovas, viešųjų pirkimų specialistas, vyr. buhalteris, buhalteriai) | | Kvalifikuoti darbuotojai (skyrių vadovai, ugniagesiai-gelbėtojai, kontrolės postų kasininkai, vairuotojai, infrastruktūros darbininkai, kraštovaizdžio tvarkymo darbuotojai, elektrikai-vairuotojai, sargai, vyr. valytojai sezoniniai, vandens gelbėtojai sezoniniai) | | Darbininkai  (teritorijos valytojai, teritorijos valytojai sezoniniai, valytojai) | |
| Skaičius | Etatai | Skaičius | Etatai | Skaičius | Etatai |
| 11 | 9,25 | 73 | 74,5 | 41 | 38,5 |
| - | - | 48 | 48 | 27 | 27 |

\*Sezoniniai darbuotojai / etatai

* + 1. Vidutinis darbo užmokestis 2020 m.

|  |  |
| --- | --- |
| Pareigybės pavadinimas | 2020 m. vidutinis mėnesinis bruto darbo užmokestis (eurais) |
| Administracijos darbuotojai (direktorius, direktoriaus pavaduotojas, vyr. buhalteris, buhalteriai, specialistas, referentas-archyvaras, skyrių vadovai, administratorius, viešųjų pirkimų specialistas) | 1637,96 |
| Ugniagesiai-gelbėtojai | 1015,78 |
| Kontrolės postų kasininkai | 1113,24 |
| Vandens gelbėtojai | 1339,59 |
| Kvalifikuoti darbuotojai (vairuotojai-traktorininkai, mechanikas, infrastruktūros darbininkai, kraštovaizdžio tvarkymo darbuotojai, elektrikai) | 1071,38 |
| (Teritorijos valytojai, teritorijos valytojai sezoniniai, vyr. valytojai, valytojai) | 763,95 |

* + 1. Kvalifikacijos kėlimas.

|  |  |  |  |
| --- | --- | --- | --- |
| Pareigybės pavadinimas | Etatų skaičius | Fizinis darbuotojų skaičius | Seminarų skaičius  2020 m. |
| Administracija | 9,5 | 10 | 6 |
| Kvalifikuoti darbuotojai (elektrikai ) | 3 | 3 | 7 |
| Panaudota lėšų tūkstančiais eurų | | | 2,4 |

* + 1. Valdomas turtas (materialinė bazė ir jos būklė).

Patikėjimo teise valdomas nekilnojamas turtas:

• buitinės patalpos (Taikos g. 45, Neringa), kurių vertė įsigijimo metu – 4269,29 Eur, likutinė vertė 2020 m. gruodžio 31 dieną – 2134,19 Eur;

• garažas (Taikos g. 45, Neringa), kurio vertė įsigijimo metu – 3516,28 Eur, likutinė vertė 2020 m. gruodžio 31 dieną – 1758,05 Eur;

• pastatas (Skruzdynės g. 6, Neringa), kurio vertė įsigijimo metu – 9599,17 Eur, likutinė vertė 2020 m. gruodžio 31 dieną – 7675,07 Eur.

Pagal 2017 m. rugpjūčio 31 d. priėmimo–perdavimo aktą Nr. TP-5 iš Neringos savivaldybės administracijos buvo priimta ilgalaikio turto, kurio įsigijimo vertė – 32123,61 Eur, likutinė vertė 2020 m. gruodžio 31 dieną – 9898,40 Eur. Perduotą turtą sudaro įvairi gaisrų gesinimo technika, gaisrų gesinimo ir gelbėjimo automobilis MERSEDES BENZ 1429.

Neringos savivaldybės tarybos 2017 m. lapkričio mėn. 23 d. sprendimu Nr. T1-239, valstybei nuosavybės teise priklausantis ir šiuo metu Neringos savivaldybės patikėjimo teise valdomas ilgalaikis materialusis turtas – gaisrinis automobilis AC-40(131) 137A (autocisterna) ZIL-137, valstybinis   
Nr. ZLG555, kurio įsigijimo vertė – 6493,86 Eur, pagal panaudos sutartį buvo perduotas Įstaigai.

Neringos savivaldybės pavestų funkcijų vykdymui, Įstaiga, pagal 2019 m. balandžio 30 d. Transporto priemonių ir kito kilnojamo turto nuomos sutartį Nr. SR-2, nuo 2019 m. birželio 11 d. nuomojasi transportą (sunkvežimius, lengvuosius automobilius, traktorius, priekabas) aplinkos tvarkymo darbams – 40 vnt., gelbėjimo techniką žmonių gelbėjimo darbams atlikti – 15 vnt. ir kitą kilnojamą turtą (smulkius mechanizmus, darbo įrankius, biotualetus, gelbėjimo įrangą) –159 vnt.

2019 m. lapkričio 28 d. Neringos savivaldybės tarybos sprendimu Nr. T1-221 „Dėl sutikimo Viešajai įstaigai Neringos pirminės sveikatos priežiūros centrui perduoti ilgalaikį materialųjį turtą“ iš Viešosios įstaigos Neringos pirminės sveikatos priežiūros centro 2019-12-09 turto perdavimo ir priėmimo aktu Nr. K6-38 Įstaiga priėmė ilgalaikį turtą – automobilį *VW Transporter*, valst.   
Nr. KLE235, įsigijimo vertė 31435,94 Eur, likutinė vertė 0,29 Eur.

Ilgalaikis turtas pagal grupes:

* pastatai, kurių vertė – 11829,75 Eur;
* medicininės įrangos, kurių vertė – 3936,56 Eur;
* kitos mašinos ir įrenginiai, kurių vertė – 26635,27 Eur;
* transporto priemonės, kurių vertė – 113177,51 Eur;
* kompiuterinė įranga, kurios vertė – 15472,72 Eur;
* kitas ilgalaikis materialusis turtas, kurio vertė – 38584,62 Eur;
* Programinės įrangos ir jos licencijų įsigijimo savikaina – 3874,81 Eur.

Materialinė bazė ir jos būklė yra patenkinama.

* 1. Vidaus ir išorės problemos ir siūlomi problemų sprendimo būdai.

Dėl mažo gyventojų skaičiaus, mažų atlyginimų, Įstaiga susiduria su kvalifikuotų darbuotojų trūkumu. Problemą spręsti padėtų didesni atlyginimai nei Klaipėdos mieste, tarnybinių butų suteikimas, tarnybinio transporto suteikimas atvykimui į darbą.

Dėl palyginus vėlai tvirtinamo Įstaigos metinio biudžeto ir dalimis skiriamo finansavimo pagal pateiktą Įstaigos poreikį, Įstaiga negali nuosekliai ir laiku vykdyti pavestų funkcijų, nukenčia Įstaigos veiklos kokybė, atliekamų paslaugų kokybė.

1. **Įstaigos finansinės veiklos ataskaita****.**

|  |  |  |
| --- | --- | --- |
| Lėšų pavadinimas | Lėšų dydis, tūkst. Eur 2020 m. | Panaudojimas 2020 m. |
| Savivaldybės biudžeto lėšos | 1643,1 | Darbo užmokesčiui |
| 733,7 | Įstaigos išlaikymui |
| 124,1 | Įsigytas ilgalaikis turtas (kompiuterinė technika, programinė įranga, įrankiai, biotualetai, radijo ryšio stotelės, suolai, šiukšliadėžės, šlavimo mašina, dujinis piktžolių šalintojas, WB Turbo, kelmų freza, automobilis, defibriliatorius, el. srovės generatorius |
| Valstybės biudžeto lėšos | 116,2 | Darbo užmokesčiui |
| 10,0 | Įstaigos išlaikymui |
| 7,0 | Siekiant užtikrinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliai situacijai. |
| Projektinės lėšos – projektas „*Kuršių nerija: kova su gaisrais”* Nr.LT-RU-1-002 | 6,0 | Einamiesiems tikslams (darbo užmokesčiui, mokymams, kitoms išlaidoms susijusioms su projektu) |

Per 2020 metus įstaiga gavo paramos – 9,51 tūkst. eurų (iš Uždarosios akcinės bendrovės „Jūrės medis“ (medieną) – 6,57 tūkst. Eur, iš UAB „Bitė Lietuva“ (droną gelbėtojams) – 2,15 tūkst. Eur, iš M. R. (tinklinio stovą su priedais) – 0,79 tūkst. Eur). Iš Uždarosios akcinės bendrovės „Jūrės medis“ gauta parama panaudota viešųjų erdvių naujų suoliukų gamybai, neįgaliųjų takams paplūdimyje įrengti, laiptų (terasos) prie jūros Juodkrantėje įrengimui.

Per 2020 metus už suteiktas paslaugas ir turto nuomą gauta 16954 Eur, panaudota –   
357 Eur (raidžių graviravimui ir kt.).

Direktorė Danguolė Seselskytė